**Úrad práce, sociálnych vecí a rodiny ........................**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Poučenie pre občana žiadajúceho o štátnu sociálnu dávku**

**Kompenzačný príspevok baníkom**

**Identifikačné údaje občana - žiadateľa**

|  |  |  |
| --- | --- | --- |
| Meno | Priezvisko | Rodné číslo |
|  |  |  |

**Lehota na vydanie rozhodnutia:**

V jednoduchých veciach, najmä ak možno rozhodnúť na podklade dokladov predložených účastníkom konania, správny orgán rozhodne bezodkladne.

V ostatných prípadoch, ak osobitný zákon neustanovuje inak, je správny orgán povinný rozhodnúť vo veci do 30 dní od začatia konania; vo zvlášť zložitých prípadoch rozhodne najneskôr do 60 dní; ak nemožno vzhľadom na povahu veci rozhodnúť ani v tejto lehote, môže ju primerane predĺžiť odvolací orgán. Ak správny orgán nemôže rozhodnúť do 30, prípadne do 60 dní, je povinný o tom účastníka konania s uvedením dôvodov upovedomiť.

**Doručovanie písomností:**

Pri doručovaní písomností do vlastných rúk sa uplatňuje § 24 ods. 2 zákona č. 71/1967 Zb.   
o správnom konaní v znení neskorších predpisov. Ak nebol adresát písomnosti, ktorá sa má doručiť do vlastných rúk, zastihnutý, hoci sa v mieste doručenia zdržiava, doručovateľ ho vhodným spôsobom upovedomí, že písomnosť príde znovu doručiť v určený deň a hodinu. Ak nový pokus o doručenie zostane bezvýsledný, doručovateľ uloží písomnosť na pošte a adresáta o tom vhodným spôsobom upovedomí. **Ak si adresát nevyzdvihne písomnosť počas uloženia na pošte, písomnosť sa považuje za doručenú dňom vrátenia nedoručenej zásielky správnemu orgánu, aj keď sa adresát o tom nedozvedel.**

Svojím podpisom potvrdzujem spolu s týmto poučením prevzatie poučenia k dávke.

V ...................................... dňa ....................... .............................

podpis žiadateľa

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Informácie k dávke a žiadosť o kompenzačný príspevok baníkom sú na stránke:** [www.upsvr.gov.sk](http://www.upsvr.gov.sk)

**Právny predpis**

* Zákon č. 385/2019 Z. z. kompenzačnom príspevku baníkom a o zmene a doplnení niektorých zákonov

**Povinnosti žiadateľa (oprávnenej osoby) o kompenzačný príspevok baníkom**

* **preukázať rozhodujúce skutočnosti**, ktoré majú vplyv na vznik nároku na príspevok, na trvanie nároku a na jeho výplatu,
* **do ôsmich dní písomne oznámiť zmeny v rozhodujúcich skutočnostiach**, ktoré majú vplyv na nárok na príspevok a na jeho výplatu alebo podať o týchto zmenách elektronickými prostriedkami do ôsmich dní oznámenie podpísané kvalifikovaným - zaručeným elektronickým podpisom.

**Oznámenie sa týka prípadov, ako napr.:**

* zmena trvalého pobytu žiadateľa
* priznanie:
* osobitného príspevku baníkom, starobného dôchodku, predčasného starobného dôchodku, výsluhového dôchodku, invalidného dôchodku, úrazovej renty, náhrady za stratu na služobnom plate, náhrady za stratu na výsluhovom dôchodku,
* začatie výkonu zárobkovej činnosti opäť v podzemí v hlbinnej bani v SR
* zmena čísla účtu

**Informácie pre žiadateľa**

* ak vznikol nárok na osobitný príspevok baníkom, starobný dôchodok, predčasný starobný dôchodok, výsluhový dôchodok - nárok na kompenzačný príspevok nevzniká. *Pozn.: ak vznikol nárok aspoň na jeden z uvedených dôchodkov/príspevku, nie je už potrebné dokladovať ďalšie.*
* ak vznikol nárok na invalidný dôchodok, invalidný výsluhový dôchodok, úrazovú rentu, náhradu za stratu na služobnom plate alebo náhradu za stratu na výsluhovom dôchodku a suma týchto dávok je rovnaká alebo vyššia ako je suma kompenzačného príspevku - nárok na kompenzačný príspevok nevzniká.

Ak je suma týchto dávok nižšia ako je suma kompenzačného príspevku, nárok na kompenzačný príspevok po splnení všetkých zákonom stanovených podmienok nároku vzniká vo výške rozdielu medzi sumou kompenzačného príspevku a tejto dávky - žiadateľ predloží potvrdenie o týchto skutočnostiach (potvrdenie vydáva príslušná inštitúcia napr. MV SR, sociálna poisťovňa),

* v prípade opakovaného zamestnania v podzemí v hlbinných baniach na území SR nárok na príspevok nevzniká/zaniká.

**Ak oprávnená osoba svojím konaním spôsobila alebo vedela alebo musela z okolností predpokladať, že platiteľ jej príspevok vyplatil neprávom**, je povinná ho vrátiť.

V ...................................... dňa ....................... ............................................

Podpis žiadateľa